
Z A P I S N I K
3. sjednice Vijeća Mjesnog odbora Jarun, 30. kolovoza 2021. u prostorijama Mjesnog odbora Jarun, Hrgovići 75a, s početkom u 19.00 sati

NAZOČNI ČLANOVI VIJEĆA:
Mario Devčić, Lea Galović, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer, Petar Vranjković 

NENAZOČNI ČLANOVI VIJEĆA:
Nema.

OSTALI NAZOČNI:
M. B. – najmoprimac dijela čestice k.č.br. 4193 k.o. Rudeš,
K. I. – stanar Vrisničke ulice.

Predsjedava Ljiljana Marks - Šikić, predsjednica Vijeća.
Zapisnik vodi: Lea Galović, članica Vijeća.

	Predsjednica konstatira da je nazočno 11 od ukupno 11 članova Vijeća, što znači da Vijeće može pravovaljano odlučivati te otvara 3. sjednicu Vijeća Mjesnog odbora.

	Vijeće jednoglasno, bez izmjena, prihvaća tekst Zapisnika 2. sjednice Vijeća Mjesnog odbora Jarun, održane 7. srpnja 2021.

	Na prijedlog predsjednice Vijeće jednoglasno utvrđuje

D N E V N I   R E D
1. Imenovanje člana školskog odbora – donošenje zaključka o davanju prijedloga 
2. Stavljanje izvan snage zaključka o izgradnji parkirališta unutar bloka zgrada u Ulici Hrvoja Macanovića 29 – 45, ulice Hrgovići 22 – 28 i Horvaćanske ceste 120 – 126
3. Mogućnost raspolaganja ili očitovanje o strategijskom interesu za k.č.br. 4193 k.o. Rudeš po zahtjevu Gradskog ureda za upravljanje imovinom Grada
4. Protupožarna zaštita u Vrisničkoj ulici po zahtjevu Nataše Lujanac
5. Sanacija južnog nogostupa u Ulici Hrvoja Macanovića 31 – 45 po zahtjevu Mate Crnčevića
6. Postavljanje semafora na križanju Ulice Lovre Ratkovića s ulicom Hrgovići po zahtjevu Mirjane Fegeš
7. Postavljanje uspornika u ulici Hrgovići po zahtjevu Ivane Erkapić
8. Sanacija kolnika Brušanske ulice po zahtjevu Zdenke Hanić
9. Pitanja, prijedlozi i obavijesti

Ad 1. Imenovanje člana školskog odbora – donošenje zaključka o davanju prijedloga 
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave.
Bez rasprave Vijeće s 9 glasova ZA, 1 PROTIV i 1 SUZDRŽANIM donosi

Z A K LJ U Č A K
o imenovanju člana školskog odbora

1. Vijeće Mjesnog odbora Jarun razmatralo je zahtjev gradonačelnika kojim se traži prijedlog imenovanja članova školskih odbora. 
2. Vijeće za člana Školskog odbora Osnovne škole Bartola Kašića u Zagrebu, Vrisnička ulica 4, predlaže člana Vijeća Krešimira Petlića.
3. Ovaj zaključak dostavlja se Gradskom uredu za obrazovanje i Gradskom uredu za mjesnu samoupravu.

Ad 2.  Stavljanje izvan snage zaključka o izgradnji parkirališta unutar bloka zgrada u Ulici Hrvoja Macanovića 29 – 45, ulice Hrgovići 22 – 28 i Horvaćanske ceste 120 – 126
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K LJ U Č A K
o stavljanju izvan snage zaključka o izgradnji parkirališta 
unutar bloka zgrada u Ulici Hrvoja Macanovića 29 – 45,
 ulice Hrgovići 22 – 28 i Horvaćanske ceste 120 – 126

1. Vijeće Mjesnog odbora Jarun razmatralo je zahtjev Mate Crnčevića za stavljanje izvan snage zaključka o izgradnji parkirališta unutar bloka zgrada u Ulici Hrvoja Macanovića 29 – 45, ulice Hrgovići 22 – 28 i Horvaćanske ceste 120 – 126.
2. Vijeće je suglasno s navedenim zahtjevom te stavlja izvan snage zaključak o izgradnji parkirališta unutar bloka zgrada u Ulici Hrvoja Macanovića 29 – 45, ulice Hrgovići 22 – 28 i Horvaćanske ceste 120 – 126:
· KLASA:026-02/21-002/241, URBROJ: 251-06-11-1503-21-8, od 28. siječnja 2021..
3. Vijeće predlaže da se u svrhu djelomičnog rješavanja problema manjka parkirnih mjesta na području Mjesnog odbora Jarun stanarima ulice Hrgovići 22 - 28 i Horvaćanske ceste 120 – 126 omogući korištenje povlaštene parkirališne karte u III zoni kako bi bili u mogućnosti parkirati vozila u Ulici Hrvoja Macanovića i Pakoštanskoj ulici.
4. Ovaj zaključak dostavlja se Mati Crnčeviću, Gradskom uredu za prostorno uređenje, izgradnju Grada, graditeljstvo, komunalne poslove i promet, Zagrebačkom holdingu d.o.o., Podružnici ZagrebParking, Gradskom uredu za mjesnu samoupravu i Vijeću Gradske četvrti Trešnjevka-jug.

OBRAZLOŽENJE

Vijeće Mjesnog odbora Jarun na 48. sjednici, dana 28. siječnja 2021. donijelo je zaključak o izgradnji parkirališta unutar bloka zgrada u Ulici Hrvoja Macanovića 29 – 45, ulice Hrgovići 22 – 28 i Horvaćanske ceste 120 – 126, KLASA: 026-02/21-002/241, URBROJ: 251-06-11-1503-21-8 temeljem zahtjeva građana iznesenog prilikom redovitog obilaska gradske četvrti Trešnjevka – jug gradonačelnika Grada Zagreba Milana Bandića. Kako je realizacija izgradnje navedenog parkirališta problematična iz više razloga među kojima je i upitna nosivost armiranobetonske ploče garaža smještenih ispod zelene površine, a koja čini strop podzemne garaže višestambene zgrade u ulici Hrgovići 31 – 43, Vijeće u svrhu zaustavljanja svih aktivnosti potrebnih za realizaciju izgradnje parkirališta stavlja izvan snage navedeni zaključak. Problem manjka parkirališnih mjesta prisutan je na cijelom području Grada Zagreba pa tako i na području Gradske četvrti Trešnjevka – jug i Mjesnog odbora Jarun te ga je potrebno rješavati na razini Grada. Za djelomično rješavanje problema manjka parkirališnih mjesta stanarima ulice Hrgovići 22 – 28 i Horvaćanske ceste 120 – 126, Vijeće predlaže da im se omogući korištenje povlaštene parkirališne karte u III zoni kako bi mogli svoja vozila pakirati na parkiralištima u Ulici Hrvoja Macanovića i Pakoštanskoj ulici.

Ad 3. Mogućnost raspolaganja ili očitovanje o strategijskom interesu za k.č.br. 4193 k.o. Rudeš po zahtjevu Gradskog ureda za upravljanje imovinom Grada
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o mogućnosti raspolaganja ili strategijskom interesu 
za k.č.br. 4193 k.o. Rudeš

1. Vijeće Mjesnog odbora Jarun razmatralo je zahtjev Gradskog ureda za upravljanje imovinom Grada za očitovanje o mogućnosti raspolaganja ili strategijskom interesu za k.č.br. 4193 k.o. Rudeš.
2. Vijeće nije suglasno s otuđivanjem kupoprodajom čestice k.č.br. 4193 k.o. Rudeš, ukupne površine 449 m2, upisane u p.l.br. 4953 k.o. Rudeš kao korisništvo Grada Zagreba jer je očuvanje zelenih površina javne namjene odnosno površina zone Z1- JAVNE ZELENE POVRŠINE – JAVNI PARK, Generalnog urbanističkog plana grada Zagreba (6/07, 8/09, 7/13, 9/16, 12/16 - pročišćeni tekst) u kojoj se i nalazi navedena čestica kako od strateškog interesa Grada Zagreba tako i Mjesnog odbora Jarun te se u predmetnoj zoni uz potok Vrapčak u čijoj se blizini nalazi i navedena čestica, u srednjoročnome razdoblju, uz revitalizaciju šetnice planiraju i dodatni sadržaji javne namjene.
3. Ovaj zaključak dostavlja se Vijeću Gradske četvrti Trešnjevka – jug.

Ad 4. Protupožarna zaštita u Vrisničkoj ulici po zahtjevu Nataše Lujanac
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća i K. I.– stanar Vrisničke ulice.
Nakon rasprave Vijeće jednoglasno donosi

Z A K LJ U Č A K
o protupožarnoj zaštiti u Vrisničkoj ulici

1. Vijeće Mjesnog odbora Jarun razmatralo je zahtjev Nataše Lujanac o protupožarnoj zaštiti u Vrisničkoj ulici.
2. Vijeće predlaže da se u svrhu pronalaska rješenja problema protupožarne zaštite i nemogućnosti prolaska vatrogasnih vozila u Vrisničkoj ulici, na predmetnoj lokaciji održi komisijski očevid Gradskog ureda za prostorno uređenje, izgradnju Grada, graditeljstvo, komunalne poslove i promet - Sektora za promet, Ministarstva unutarnjih poslova - Ravnateljstva civilne zaštite - Sektora za inspekcijske poslove - Područnog ureda civilne zaštite Zagreb i Javne vatrogasne postrojbe Grada Zagreba.
3. Ovaj zaključak dostavlja se Nataši Lujanac, Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet, Ministarstvu unutarnjih poslova - Ravnateljstvu civilne zaštite – Sektoru za inspekcijske poslove - Područnom uredu civilne zaštite Zagreb i Javnoj vatrogasnoj postrojbi Grada Zagreba, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 5. Sanacija južnog nogostupa u Ulici Hrvoja Macanovića 31 – 45 po zahtjevu Mate Crnčevića
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o sanaciji južnog nogostupa 
u Ulici Hrvoja Macanovića 31 – 45

1. Vijeće Mjesnog odbora Jarun razmatralo je zahtjev Mate Crnčevića za sanaciju južnog nogostupa u Ulici Hrvoja Macanovića 31 – 45.
2. Vijeće je suglasno s predmetnom sanacijom te će istu uvrsti u prijedloge za slijedeće plansko razdoblje.
3. Ovaj zaključak dostavlja se Mati Crnčeviću, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 6. Postavljanje semafora na križanju Ulice Lovre Ratkovića s ulicom Hrgovići po zahtjevu Mirjane Fegeš
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o postavljanju semafora na križanju 
Ulice Lovre Ratkovića s ulicom Hrgovići 

1. Vijeće Mjesnog odbora Jarun razmatralo je zahtjev Mirjane Fegeš za postavljanje semafora na križanju Ulice Lovre Ratkovića s ulicom Hrgovići.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet, o mogućnosti postavljanja semafora na predmetnoj lokaciji te da se pritom vodi računa o  sustavnom uređenju prometa (izradom elaborata ili studije) na prostoru oko Osnovne škole Bartola Kašića.
3. Ovaj zaključak dostavlja se Mirjani Fegeš, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 7.  Postavljanje uspornika u ulici Hrgovići po zahtjevu Ivane Erkapić
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća.
Nakon rasprave Vijeće jednoglasno donosi


Z A K LJ U Č A K
o postavljanju uspornika u ulici Hrgovići 

1. Vijeće Mjesnog odbora Jarun razmatralo je zahtjev Ivane Erkapić za postavljanje uspornika u ulici Hrgovići.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet, o mogućnosti postavljanja uspornika na predmetnoj lokaciji.
3. Ovaj zaključak dostavlja se Ivani Erkapić, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 8.  Sanacija kolnika Brušanske ulice po zahtjevu Zdenke Hanić
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o sanaciji kolnika Brušanske ulice 

1. Vijeće Mjesnog odbora Jarun razmatralo je zahtjev Zdenke Hanić za sanaciju udarne rupe na kolniku Brušanske ulice.
2. Obzirom na vrlo loše stanje kolnika predmetne lokacije Vijeće traži izlazak na teren u Brušansku ulicu od strane Gradskog ureda za mjesnu samoupravu, Sektora za provedbu komunalnih aktivnosti i održavanje komunalne infrastrukture i objekata mjesne samouprave, Odjela za održavanje komunalne infrastrukture te dostavu mišljenja o potrebnim radnjama u svrhu sanacije navedenog kolnika.
3. Ovaj zaključak dostavlja se Zdenki Hanić, Gradskom uredu za mjesnu samoupravu, Sektoru za provedbu komunalnih aktivnosti i održavanje komunalne infrastrukture i objekata mjesne samouprave, Odjelu za održavanje komunalne infrastrukture i Vijeću Gradske četvrti Trešnjevka – jug.

Ad 12. Pitanja, prijedlozi i obavijesti

Predsjednica obavještava članove Vijeća da su se Vijeću Mjesnog odbora Jarun sa zamolbom za sastanak obratili predstavnici najstarijeg nogometnog kluba na području Trešnjevke – jug, a i grada Zagreba, NK Jarun koji ove godine slavi sto godišnjicu postojanja, kako bi se upoznali s članovima Vijeća i bili u mogućnosti predstaviti svoj rad. Obzirom na važeće epidemiološke mjere i prostorna ograničenja MO Jarun, predstavnik NK Jarun, Grgur Jolić biti će pozvan da predstavi rad navedenog nogometnog kluba u terminu prije održavanja slijedeće, 4. sjednice Vijeća, u mjesecu rujnu. 
Član Vijeća Franjo Klečina postavlja upit o mogućnosti uvida u popis katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu. 
Predsjednica odgovara da je upit potrebno dostaviti pisanim putem kako bi se po njemu moglo postupati i zatražiti od Gradskog ureda za upravljanje imovinom Grada očitovanje. 
Član Vijeća Krešimir Petlić postavlja upit o kontroli uređenja okoliša i obnovi cjelokupne vegetacije nakon izvršenih radova na rekonstrukciji toplovoda na području Mjesnog odbora Jarun.
Predsjednica odgovara da je upit potrebno dostaviti pisanim putem kako bi se po njemu moglo postupati i dostaviti Odsjeku za zelene površine, Gradskog ureda za prostorno uređenje, izgradnju Grada, graditeljstvo, komunalne poslove i promet u čijoj je nadležnosti navedena tema.
Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.


Dovršeno u 21:05 sati.

KLASA: 026-02/21-002/1491
URBROJ: 251-06-11-1503-21-2
U Zagrebu, 30. kolovoza 2021.

Zapisnik sastavila: 							       
Lea Galović
     
   
Predsjednica
                                                                                     Vijeća Mjesnog odbora 
                                                                                                   Jarun
							
[bookmark: _GoBack]							     Ljiljana Marks-Šikić, v.r.                                                 
